Επίθεση με βόμβες μολότοφ εξαπέλυσε σήμερα τα ξημερώματα ομάδα κουκουλοφόρων κατά του κτιρίου που στεγάζεται η αστυνομική διεύθυνση Αχαΐας, το οποίο βρίσκεται στην οδό Ερμού, στο κέντρο της Πάτρας.

Ειδικότερα, οι κουκουλοφόροι πλησίασαν το κτίριο από τη διασταύρωση των οδών Ερμού και Αλ. Υψηλάντου και αμέσως μετά πέταξαν τουλάχιστον οκτώ βόμβες μολότοφ.

Στην συνέχεια οι κουκουλοφόροι εξαφανίστηκαν τρέχοντας στα γύρω στενά, ενώ από τη ρίψη των μολότοφ προκλήθηκαν μικρές υλικές ζημιές.